काठमाडौं — कुनै बेला थियो, फिल्म निर्माण गरिसकेपछि रिलिजका लागि क्युमा राख्नुपर्ने । पालो पर्खंदापर्खंदै दुई वर्षपछि बल्ल रिलिज मिति आउँथ्यो । तर अब समय र पद्धति फेरिएको छ । हिजोआज फिल्म निर्माण पक्ष रिलिज मिति निश्चित गरेर फ्लोरमा जान थालेका छन् । नभए सुटिङ सक्नेबित्तिकै रिलिजको मिति तोक्न हतारिन्छन् ।
सातामै दुईभन्दा बढी फिल्म प्रदर्शन हुँदा जुध्नुपर्ने अवस्था आएपछि पहिल्यै आफूले चाहेको मिति अग्रिम बुकिङ गरेर भिडन्तलाई टार्न खोजिएको हो । यस्तोमा फिल्म ‘छक्का पन्जा’ ले पनि छायांकन सकेलगत्तै भदौ २५ लाई रिलिज मिति पक्का गरेको छ ।
‘उक्त मितिमा अरू कुनै फिल्मले रिलिज घोषणा नगरेकोले उक्त खाली सातामा हामी फिल्म ल्याउने निश्चित गरेका हौं,’ फिल्मकी निर्देशक दीपाश्री निरौलाले भनिन् । दीपाश्रीले यसै फिल्मबाट निर्देशनमा हात हालेकाले पनि उनका लागि यसले खास महत्त्व राख्छ ।
दीपकराज गिरी र दीपाश्रीको मुख्य लगानी रहेको ‘छक्का पन्जा’ मा उनीहरू नै मुख्य भूमिकामा हुनेछन् । नायिका प्रियंका कार्की, शिवहरि पौडेल, जितु नेपाल, केदार घिमिरे, बुद्धि तामाङ लगायतको जम्बो टिमलाई पनि फिल्ममा देख्न सकिनेछ ।
हास्य टीभी सिरियल ‘तीतो सत्य’ बाट जमेको दीपा र दीपकको जोडीले बनाएको पहिलो फिल्म ‘छ एकान छ’ नै हिट भएपछि उनीहरू फिल्म क्षेत्रमै रमाइरहेका छन् । गत वर्ष पनि उनीहरूकै टिमले बनाएको फिल्म ‘वडा नम्बर छ’ व्यावसायिक सफलतापछि दीपाश्रीलाई आफ्नो निर्देशनको फिल्म ‘छक्का पन्जा’ बाट सफलतामा हयाट्रिक गर्ने चुनौती बढेको छ ।
यसअघि फिल्मलाई दसैंको छेकोमा रिलिज गर्ने अनौपचारिक मनस्थिति बनाएको निर्माण पक्षले वितरकसँगको छलफलपछि भदौमा नै रिलिज गर्नेमा भएको हो । बिदामा रहेका दर्शक लक्षित गरेर दसैंमा फिल्मको चर्को भिडन्त हुने देखिएपछि दीपक–दीपाको जोडीले तीजलगत्तै फिल्मलाई सोलो रिलिज गर्नुलाई बढी बुद्धिमानी ठानेको हो सायद ।
काठमाडौं — ‘लुकामारी’ ले महिना दिनअघि फस्टलुक सार्वजनिक गर्दा सौगात मल्ललाई फरक गेटअपमा उतारेको थियो । भारतीय नाकाबन्दीपछि इन्धन अभावले जनजीवन आक्रान्त भइरहेका बेला सौगात ग्यास सिलिन्डर हातमा झुन्डाएर फस्टलुकमा झुल्किएका थिए ।
तर यति बेला फिल्मले रिलिजको मिति नजिकिँदै गर्दा नयाँ गीत सार्वजनिक गरेको छ । कर्मा र सुरविना कार्की फिचरिङ लभ सङले भने ‘लुकामारी’ लाई मूलधारे स्वादमै ढालेको लाग्छ ।
रेनेशा राईको कोरियोग्राफी रहेको ‘प्रस्ताव...’ बोलको उक्त गीतमा सुरविना र कर्मा आपसमा प्रेम सागरमा डुब्दै घना जंगलबीच नाचिरहेका देखिन्छन् ।
असार १० देखि प्रदर्शनमा आउन लागेको उक्त फिल्ममा सौगात, कर्मा र सुरविनाबाहेक पनि विक्रम सिंह, रिस्ता बस्नेत, जेबी डीसी, कृष्णभक्त महर्जन लगायतको अभिनय रहेको छ ।
सुरजमान सिंहको लगानी रहेको फिल्मको पटकथा पनि निर्देशक दाहालले नै तयार पारेका हुन् । फिल्मलाई कमेडी र सस्पेन्सको फयुजनका रूपमा वर्णन गरिएको छ । यसअघि पनि फिल्मको ‘काठमान्डु...’ बोलको गीत सार्वजनिक भइसकेको छ ।
दोस्रो गीत ‘प्रस्ताव...’ मा विकास सिलवाल र प्रविशा अधिकारीको युगल गायन रहेको छ । फस्ट लुकले साधारण युवकको कथा बोकेको छनक दिएको फिल्मको दोस्रो गीतले
केही दिन अघि कान्तिपुरमा ‘सेतो साईकल’ शीर्षकको सम्पादकीय पढेपछि, संसारमै सबैभन्दा बढि साईकल चढिने देश नेदरल्याण्डको मेरो साईकल अनुभवबारे केही लेख्ने जमर्को गरेको हुँ ।
सन् १९८९ मा संयक्त राष्ट्रसघंबाट पारित भएको बालअधिकार सम्बन्धी महासन्धि सन् १९९० सेप्टेम्बर १४ का दिन नेपालले अनमोदन गरेपछि नेपालमा समेत विधिवत रुपमा बालअधिकार अभियानको...
गएको आइतबार ९ (नोभेम्बर ११) मा पहिलो विश्वयुद्ध समाप्ति घोषणाको सत्वार्षिकी समारोहमा आयोजक देश फ्रान्सका राष्ट्रपति इमान्युएल माक्रोनले राष्ट्रवादको कडा आलोचना गरे । उनका अनुसार ‘देशभक्ति...
बागबजारको पेटीमा सात–आठ महिना जतिको शिशु च्यापेर एक महिला उभिएकी थिइन् । सामुन्नेमा हेलमेट लगाएका पुरुष देखिन्थे । ती महिला मसिनो स्वरमा अनुनय–विनय गर्दै थिइन्, ‘मैले डेराभाडा...
मधेसका सुखदु:खका भरपर्दा साथी थिए, पद्मरत्न तुलाधर । नेपाल भाषामा यसलाई ‘मधेसया स्या: न्या:म्ह पासा’ भन्न सकिन्छ । २०४६ सालको परिवर्तनपछि खुलापनको अभ्यास बढ्दै जाँदा जब केही...
नेपाली समाजमा चलनचल्तीका शब्द ‘सफा’ र ‘पवित्र’ बीचको भिन्नता बुझ्न मलाई झन्डै ३ दशक लाग्यो । मेरो बुझाइमा ‘सफा’ भनेको एउटा अवस्था हो, कुनै कार्य गरी...
काठमाडौँको ठमेलमा रहेको र हिमाली जिल्लाको नाम भएको ट्राभल एजेन्सीबाट हाल दक्षिण अमेरिकी देश एल साल्भाडोर र होण्डुरसको नागरिकता बनाई दिने र त्यसपछि अमेरिका सजिलै...
नेपाल राष्ट्र बैंकले आफ्ना नागरिक विदेश जाँदा दिँदै आएको डलर सटही दर घटाएको छ । अब एकजनाले एकपल्टमा जम्मा पन्ध्र सय अमेरिकी डलर साट्न पाउँछ । पहिला...
जुनसुकै राजनीतिक व्यवस्था किन नहोस्, यसका लाभ आफै वितरण हुँदैनन् । जतिसुकै राम्रा कानुन बनुन्, यी त्यसै लागु हुँदैनन् । यसका लागि राज्यको वितरण संयन्त्र चाहिन्छ ।
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »